Ritratti: Facebook - Joseph Muscat u Newsbook .td_uid_2_61ec675669245_rand.td-a-rec-img{text-align:left}.td_uid_2_61ec675669245_rand.td-a-rec-img img{margin:0 auto 0 0} Il-Prim Ministru Robert Abela ma qalx jekk ġiex infurmat bit-tfittxija li twettqet fid-dar tal-eks Prim Ministru Joseph Muscat, qabel ma din saret. Abela baqa' jinsisti li d-Deputat tal-Partit Nazzjonalista, Jason Azzopardi, allegatament kien ilu jaf b'din it-tfittxija min-nhar il-Ħadd li għadda. Dan intqal ukoll minn Muscat, li qal li persuna qaltlu li Azzopardi kiteb fuq Facebook, fejn tkellem dwar l-inkjesta tal-Vitals Global Healthcare, u ta indikazzjoni li l-Pulizija kienet se tinvestigah. Intant, Abela ċaħad li rċieva theddid mingħand Muscat, u żied jgħid li l-eks Prim Ministru kellu kull dritt li jitkellem dwar dak li seħħ ilbieraħ. Il-kummenti tal-Prim Ministru saru wara li nhar l-Erbgħa li għadda, il-Pulizija wettqet tfittxija fid-dar tal-eks Prim Ministru Joseph Muscat b'rabta mal-investigazzjoni dwar il-ftehim tal-isptarijiet ta' Vitals Global Healthcare. Il-Pulizija bi tfittxija fid-dar ta' Joseph Muscat B'rabta mal-każ, Muscat qal li investigaturi tat-taqsima tar-reati finanzjarji daħlu fir-residenza tiegħu għall-ħabta tas-7am, u damu madwar 3 sigħat. Il-Pulizija ssekwestraw il-mowbajls ta' Joseph Muscat, ta' martu Michelle, u ta' wliedhom. Muscat qal li ma kienx sorpriż għall-aħħar li l-Pulizija wettqu tfittxija fir-residenza tiegħu, u li jemmen li dan kien qiegħed isir biex jiġi umiljat. .td_uid_3_61ec675669e67_rand.td-a-rec-img{text-align:left}.td_uid_3_61ec675669e67_rand.td-a-rec-img img{margin:0 auto 0 0}